पर्यावरण, वन एवं जलवायु परिवर्तन मंत्रालय
रिसोर्स एफिशिएंसी एवं सर्कुलर इकोनॉमी पर उद्योग के नेतृत्व वाले गठबंधन में आकांक्षाओं को हकीकत में बदलने की क्षमता है: केंद्रीय मंत्री श्री भूपेंद्र यादव
केंद्रीय मंत्री श्री भूपेंद्र यादव ने चेन्नई में रिसोर्स एफिशिएंसी एवं सर्कुलर इकोनॉमी इंडस्ट्री कोएलिशन का शुभारंभ किया
रिसोर्स एफिशिएंसी और सर्कुलर इकोनॉमी पर उद्योग के नेतृत्व वाले गठबंधन में आकांक्षाओं को ठोस कार्यों में बदलने की क्षमता है। केंद्रीय मंत्री श्री भूपेंद्र यादव ने आज चेन्नई में चौथे जी20 पर्यावरण और जलवायु स्थिरता कार्य समूह  और पर्यावरण और जलवायु मंत्रियों की बैठक के मौके पर रिसोर्स एफिशिएंसी सर्कुलर इकोनॉमी इंडस्ट्री कोएलिशन  के शुभारंभ पर यह बात कही।
आरईसीईआईसी का आधिकारिक लॉन्च मूलभूत चार्टर पर हस्ताक्षर और लोगो के अनावरण के माध्यम से हुआ। सभा को संबोधित करते हुए, पर्यावरण, वन और जलवायु परिवर्तन मंत्री श्री भूपेंद्र यादव ने इस बात पर जोर दिया कि आरईसीईआईसी गठबंधनों को बढ़ावा देने, तकनीकी सहयोग और नॉलेज शेयरिंग को प्रोत्साहित करने, इनोवेशन को बढ़ावा देने और फाइनेंस तक पहुंच बढ़ाने के लिए विचारों के आदान-प्रदान की सुविधा प्रदान करने में महत्वपूर्ण भूमिका निभाएगा। इसके अलावा, उन्होंने इस गठबंधन में शामिल होने के लिए आरईसीईआईसी के 39 संस्थापक सदस्यों की प्रतिबद्धता की सराहना की।
 को लॉन्च करने के लिए आयोजित साइड इवेंट ईसीएसडब्ल्यूजी के पिछले आठ से नौ महीनों में समर्पित प्रयासों की परिणति के रूप में वास्तव में एक उल्लेखनीय और महत्वपूर्ण मील का पत्थर था। भारत की जी20 प्रेसीडेंसी द्वारा संकल्पित आरईसीईआईसी की परिकल्पना उद्योग संचालित और एक आत्मनिर्भर पहल के रूप में की गई है जो भारत की जी20 प्रेसीडेंसी से परे भी काम करती रहेगी।
इस गठबंधन का मिशन कंपनी-दर-कंपनी सहयोग को सुविधाजनक बनाना और बढ़ावा देना, विभिन्न क्षेत्रों और मूल्य श्रृंखलाओं में उन्नत क्षमताओं का निर्माण करना, गठबंधन के सदस्यों के विविध और वैश्विक अनुभवों से सीखना और रिसोर्स एफिशिएंसी बढ़ाने और सर्कुलर इकोनॉमी की तरफ ट्रांजिशन में तेजी लाने के लिए जमीनी स्तर पर निजी क्षेत्र के प्रयासों को मजबूत करना है।
गठबंधन को प्रभाव, तकनीकी साझेदारी और स्केल के लिए फाइनेंस के तीन मजबूत स्तंभों पर तैयार किया गया है। प्रभाव के लिए साझेदारी, प्रौद्योगिकी सहयोग और पैमाने के लिए वित्त के तीन मार्गदर्शक स्तंभों के आसपास संरचित किया गया है। रिसोर्स एफिशिएंसी सर्कुलर इकोनॉमी इंडस्ट्री कोलिशन का लक्ष्य जी20 और अन्य अंतर्राष्ट्रीय मंचों द्वारा निर्धारित प्रमुख वैश्विक लक्ष्यों और प्राथमिकताओं पर प्रगति में योगदान करना भी होगा।
उचित समय पर, आरईसीईआईसी को जी20 संसाधन दक्षता संवाद में वार्षिक सम्मेलनों के साथ-साथ जी20 के साथ अपने अनुभवों को साझा करने और रिसोर्स एफिशिएंसी सर्कुलर इकोनॉमी इंडस्ट्री कोएलिशन को बढ़ाने के लिए सफलता के कारकों पर प्रकाश डालने के लिए आमंत्रित किया जा सकता है। आरईसीईआईसी एक व्यापक मंच के रूप में भी कार्य करेगा जो उद्योगों को जी20 सदस्यों के बीच सूचना अंतराल और समन्वय चुनौतियों का समाधान करने में सक्षम करेगा।
पर्यावरण और जलवायु स्थिरता कार्य समूह  और पर्यावरण और जलवायु मंत्रियों की बैठक महत्वपूर्ण पर्यावरणीय मुद्दों पर चर्चा करने और एक टिकाऊ और लचीले भविष्य की दिशा में वैश्विक सहयोग को बढ़ावा देने के लिए भारत की अध्यक्षता के तहत समापन बैठक के लिए चेन्नई में बुलाई गई। ईसीएसडब्ल्यूजी बैठकों में विचार-विमर्श का उद्देश्य ज्ञान साझा करना, कार्य योजना तैयार करना और स्थायी भविष्य के लिए प्रभावी रणनीतियों और पहलों को विकसित करने और जलवायु परिवर्तन से निपटने के लिए प्रत्यक्ष सहयोगात्मक प्रयास करना है।
चौथी ईसीएसडब्ल्यूजी और पर्यावरण और जलवायु मंत्रियों की बैठक के दूसरे दिन की शुरुआत में पर्यावरण और जलवायु ट्रैक के तहत जल संसाधन प्रबंधन, प्रस्तावना और जलवायु परिवर्तन, रिसोर्स एफिशिएंसी सर्कुलर इकोनॉमी और ब्लू इकोनॉमी पर व्यापक चर्चा हुई। मंत्रिस्तरीय परिणाम दस्तावेजों के मसौदे में योगदान देने के लिए विचार-विमर्श किया गया। दोपहर के भोजन और शाम के चाय अवकाश के बाद, सत्र में निर्णायक परिणाम प्राप्त करने के साझा लक्ष्य के साथ विज्ञप्ति के मसौदे पर सार्थक चर्चा हुई।